The Joshua Tree

The Joshua Tree — ირლანდიური როკ-ჯგუფ U2-ს მეხუთე სტუდიური ალბომი. მისი პროდიუსერები არიან ბრაიან ინო და დენიელ ლანუა. ალბომი გამოიცა 1987 წლის 9 მარტს, ლეიბლზე Island Records. The Unforgettable Fire-ის ემბიენტურ ექსპერიმენტებთან შედარებით, ამ ალბომზე ჯგუფმა უფრო მტკიცე მიმართულება აიღო და სიმღერების შეზღუდულ სტრუქტურებს იყენებდა. ალბომზე გავლენა იქონია ამერიკულმა მუსიკამ და ირლანდიურმა ხალხურმა მელოდიებმა. მასში ასახულია ჯგუფის ამერიკისადმი დადებითი და უარყოფითი გრძნობები, სადაც სოციალური და პოლიტიკური თემატიკის ტექსტები სულიერს ერწყმის.

ამერიკული ტურნეთი, ლიტერატურითა და პოლიტიკით შთაგონებით, U2-მ ამერიკა აქცია ჩანაწერის მთავარ თემად. ჩაწერა 1986 წლის იანვარში, ირლანდიაში დაიწყო. უფრო მშვიდი და შემოქმედებითი ატმოსფერის ჩამოსაყალიბებლად ჯგუფი ორ სახლში განლაგდა და ორ დამატებით პროფესიონალურ სტუდიაში. სესიების მსვლელობისას რამდენიმე მოვლენამ იქონია გავლენა ალბომის იდეებზე, მათ შორის ჯგუფის მონაწილეობამ ტურნეში A Conspiracy of Hope, როუდ-მენეჯერ გრეგ კეროლის გარდაცვალებამ და ვოკალისტ ბონოს მოგზაურობამ ცენტრალურ ამერიკაში. ჩანაწერი დასრულებული იქნა 1986 წლის ნოემბერში. დამატებითი სამუშაოები გაგრძელდა 1987 წლის იანვრამდე. სესიების მსვლელობისას U2-მ ჩანაწერს შესძინა ერთგვარი კინემატოგრაფიული განწყობა, რომელსაც მსმენელში უნდა გაეღვიძებინა წარმოდგენები ამერიკის გაშლილ სივრცეებზე. ამას ხაზი გაუსვა ალბომის გარეკანის გაფორმებამ, ფოტოსურათებმა, გადაღებულმა ამერიკის უდაბნოებში.

The Joshua Tree-მ კრიტიკოსთა აღიარები დაიმსახურა, მოხვდა 20-ზე მეტი ქვეყნის ჩარტების სათავეებში და გაყიდული იქნა რეკორდული რაოდენობით. Rolling Stone-ის თანახმად, მან ჯგუფის სტატუსი გმირებიდან სუპერვარსკვლავებამდე გაზარდა. მასში შეტანილია სიმღერები, ქცეული ჰიტებად - "With or Without You", "I Still Haven't Found What I'm Looking For" და "Where the Streets Have No Name". ალბომმა 1988 წელს მიიღო გრემი წლის ალბომისა და ვოკალის თანხლებით დუეტის ან ჯგუფის საუკეთესო როკ-შესრულებისთვის. ჯგუფმა ჩანაწერის მხარდასაჭერად 1987 წელს გამართა ტურნე Joshua Tree Tour. კრიტიკოსების მიერ შედგენილ როკ-მუსიკის უდიდესი ჩანაწერების სიებში მოხვედრილი The Joshua Tree არის ყველა დროის ერთ-ერთი გაყიდვადი ალბომი. სულ მისი 25 მილიონზე მეტი ასლი გაიყიდა. 2007 წელს, ოცწლიანი იუბილეს აღსანიშნავად გამოვიდა მისი საიუბილეო გამოცემაც.

 ალბომზე 

დისკის The Unforgettable Fire ჩაწერის შემდეგ კოლექტივი მთლიანად გადაეშვა ამერიკულ ბლუზში, ქანთრი მუსიკაში და გოსპელში. ამან თავისი გავლენა იქონია მომავალ ალბომზე. ბობ დილანის, ვენ მორისონისა და კით რიჩარდსის შემოქმედების გავლენით ჯგუფი დაუბრუნდა როკ-მუსიკის დესვებს, ხოლო ბონომ აქცენტი გააკეთა ტექსტებზე.

1986 წელს, დისკის ჩაწერის პერიოდში ჯგუფი გამოვიდა საქველმოქმედო ტურის A Conspiracy of Hope ფარგლებში, რომელიც ორგანიზაციის საერთაშორისო ამნისტია მიერ იყო მოწყობილი . სალ სალვადორისა და ნიკარაგუას მონახულების შემდეგ იქაური კონფლიქტების შესახებ დაიწერა სიმღერები „Bullet the Blue Sky“ და „Mothers of the Disappeared“.

ამერიკისადმი სიმპატიების პარალელურად, ჯგუფი უკმაყოფილებას გამოხატავდა რონალდ რეიგანის პოლიტიკით. საბოლოოდ კი აღმოჩნდა, რომ შემდეგი სტუდიური დისკის გავლენად იქცა უფრო ქვეყნის გეოგრაფიული ნაწილი, ვიდრე მოსახლეობა. მუსიკალურად აქ ყველაზე მეტი გავლენა ბლუზის მხრიდან იქცევა.

დისკის პირველი სინგლი იყო „With or Without You“, რომელიც U2-ს ერთ-ერთი ყველაზე ცნობილი ნომერია.

ალბომის გარეკანზე გამოყენილი ფოტოსურათები გადაღებული ანტონ კორბეინის მიერ.

 რეაქცია 

The Joshua Tree გამოსვლისთანავე აღიქვეს, როგორც ამერიკისადმი მიძღვნა. იგი მოექცა ბრიტანული და ამერიკული ჩარტების სათავეში. მას ხშირად უწოდებენ საუკეთესო როკ-ალბომს მუსიკის ისტორიაში. საკონცერტო ტურნეს ფარგლებში ჩატარებულ ყველა შოუზე დასასწრები ბილეთი იქნა გაყიდული და იგი იმ დროისათვის იქცა ყველაზე მასშტაბურ ტურნედ.

 კომერციული წარმატება და ჯილდოები 

The Joshua Tree-მ ჯგუფს მოუტანა ორი გრემი - წლის ალბომისთვის და როკ-შესრულებისათვის ჯგუფისა თუ დუეტის სახით. 1989 წელს ჟურნალმა როლინგ სტოუნი იგი დაასახელა #3 ადგილის მფლობელად 80-იანების 100 საუკეთესო ალბომის სიაში.

დისკი გაიყიდა 11 მილიონი ასლის სახით მხოლოდ აშშ-ში.

 სინგლები 

ალბომიდან ყველაში ქვეყანაში სინგლების სახით გამოვიდა With or Without You, I Still Haven't Found What I'm Looking For და Where the Streets Have No Name. დამატებითი სინგლების სახით, აშშ-შჳ გამოიცა In God's Country, ხოლო ახალ ზელანდიაში - One Tree Hill. Red Hill Mining Town ასევე გამოიცა სინგლის სახით ჯგუფის საკონცერტო ტურნეს დროს, მაგრამ ტურნეზე არ შესრულებულა.

 სიმღერების სია 

 პერსონალი 
U2ჯგუფის წევრების საკრავები ალბომის ანოტაციებში მითითებული არ არის, გარდა The Edge-ის ბეკ-ვოკალის და ბონოს ჰარმონიკისა. საკრავები სინამდვილეში ნახსენებია ჯგუფის მოგონებებში ალბომის ჩაწერის შესახებ.
 ბონო – ვოკალი, ჰარმონიკა, გიტარები
 The Edge – გიტარები, ვოკალი, ფორტეპიანო
 ადამ კლეიტონი – ბას-გიტარა
 ლარი მალენი – დასარტყმელი საკრავები, პერკუსია

ჩარტები

ყოველკვირეული ჩარტები
 ჩარტი (1987) უმაღლესიპოზიციაავსტრალიის ალბომების ჩარტიKent (1993), pp. 317, 4393ავსტრია1კანადა1ჰოლანდიაvan Slooten (2002), p. 4381საფრანგეთის ალბომების ჩარტი Note: U2 must be searched manually1გერმანია1ახალი ზელანდია1ესპანეთის ალბომების ჩარტი3შვედეთი1ბრიტანეთის ალბომების ჩარტი1აშშ - Billboard Top Pop Albums1

 ჩარტი (2017) უმაღლესიპოზიცია

წლის საბოლოო ჩარტები
 ჩარტი (1987) პოზიცია ავსტრალიის ალბომების ჩარტი5 ავსტრია1 გერმანია1 შვეიცარიის ალბომების ჩარტი1ბრიტანეთის ალბომები (OCC)2 აშშ - Billboard Top Pop Albums6

ათწლეულის საბოლოო ჩარტი
ჩარტი (1980–89)პოზიციაბრიტანეთის ალბომები (OCC)10

სერტიფიცირებები

*ოცწლიანი იუბილეს აღსანიშნავმა გამოცემამ ბრიტანეთში მიიღო ვერცხლის დამატებითი სტატუსი.

 რესურსები ინტერნეტში 
The Joshua Tree Acclaimed Music-ზე

 The Joshua Tree  U2.com-ზე

შენიშვნები

 სქოლიო 

კატეგორია:U2-ს ალბომები
კატეგორია:1987 წლის ალბომები
კატეგორია:Island Records-ის ალბომები
კატეგორია:ალბომები სტივ ლილიუაიტის პროდიუსერობით
კატეგორია:ალბომები ბრაიან ინოს პროდიუსერობით
კატეგორია:ალბომები დენიელ ლანუას პროდიუსერობით